Jovaiša
Vikižodynas Laisvajame žodyne yra terminas Jovaiša Jovaiša – lietuviška pavardė. Šios pavardės moteriškosios giminės formos yra: Jovaišienė (ištekėjusi moteris) ir Jovaišaitė (mergautinė pavardė). Pavardę turi šie garsesni žmonės: Jovaiša Eugenijus Jovaiša (g. 1950 m.), archeologas, VPU profesorius; Eugenijus Kazimieras Jovaiša (g. 1940 m.), dailininkas odininkas; Kazimieras Jovaiša (1890−1984), pedagogas, chorvedys; Leonas Jovaiša (1921−2017), edukologas, VU profesorius (Eugenijaus Jovaišos tėvas); Liudas Jovaiša (g. 1973 m.), istorikas, VU docentas; Marius Jovaiša (g. 1973 m.), verslininkas, fotografas (Leono Jovaišos sūnus); Sergejus Jovaiša (g. 1954 m.), krepšininkas; Vytautas Jovaiša (g. 1931 m.), pedagogas, chorvedys. Jovaišaitė Jadvyga Jovaišaitė, baleto artistė. Pavardė, žinoma įvairiomis formomis: Jovaišas, Jãvaiša, Jãvaišas, Javai̇̃šis, Javoiša, Javoišas, Jèvaiša, Jė́vaiša, Jevai̇̃šis, Jievai̇̃šis, Jóvaiša, Jovai̇̃šis. Tai archajiškas dviskiemenis asmenvardis: šaknis jo- sietina su liet. jóti, latv. jāt (pirminė reikšmė – „eiti“, plg. skr. या = IAST: yā-, het. ii̯a „eiti, vaikščioti“), šaknis vaiš- siejama su liet. váišės, váišinti, toliau – su viẽšės, viešė́ti.